नॉर्थ-ईस्ट एक्सप्रेस में छेड़खानी, सैन्य जवान गिरफ्तार  
बिहार के बेगूसराय रेलवे स्टेशन पर सेना के एक जवान को एक महिला के साथ छेड़खानी करने के आरोप में गिरफ्तार कर लिया गया।
बिहार के बेगूसराय रेलवे स्टेशन पर बुधवार को सेना के एक जवान को एक महिला के साथ छेड़खानी करने के आरोप में गिरफ्तार कर लिया गया। पुलिस के अनुसार गुवहाटी से नई दिल्ली जा रही नॉर्थ-ईस्ट एक्सप्रेस में यात्रा कर रही एक महिला के साथ यात्रा कर रहे सेना का जवान राघवीर सिंह यादव छेड़खानी कर रहा था।   महिला ने इसकी शिकायत रेल के अधिकारियों से की तब बेगूसराय रेलवे स्टेशन पर राजकीय पुलिस बल ने सेना के जवान को गिरफ्तार कर लिया। पुलिस के एक अधिकारी के अनुसार पुलिस पूरे मामले की जांच कर रही है। उन्होंने बताया की सेना का जवान गुवहाटी में तैनात है जो यात्रा के समय नशे की हालत में था, जिसकी जांच करवाई जा रही है।